I juli 2008 deltok hun ved CAC-mesterskapet i friidrett 2008 i Cali i Colombia, og vant to gullmedaljer. Først vant hun 400 meter, der hun løp på 50,98 i finalen. Deretter deltok hun på Cubas stafettlag som vant 4 x 400 meter stafett. Hun deltok i sitt første OL ved sommer-OL 2008, og på 400 meter ble hun slått ut i semifinalen, med 16. beste tid. Cuba nådde finalen på 4 x 400 meter stafett, og endte på 6.-plass. De satte ny cubansk rekord i finalen, med tiden 3:23,21.